Indias riksvåpen
Hjulet "Ashoka Chakra" inngår i Indias nasjonalflagg
"Star of India". Indias emblem under britisk overhøyhet 1857-1947
**Indias riksvåpen** er et emblem hentet fra Ashokas løvesøyle i Sarnath, vedtatt 26. januar 1950, samme dag som India ble erklært republikk.

Keiser Ashoka den store fikk 250 f.Kr. reist en søyle for å markere stedet der Gautama Buddha første gang underviste Dharma og der et buddhistiske Sangha ble grunnlagt. Søylen hadde avbildet på toppen fire asiatiske løver rygg mor rygg, stående på en sirkulær abakus med en frise det det var innhugget i relieff en elefant, en galopperende hest, en okse og en løve. Mellom hvert av dyrene var det et Dharmachakra eller Ashoka Chakra-hjul over en klokkeformet lotus.

På emblemet er bare tre av løvene vist, mens den fjerde løven er skjult. Heller ikke lotusblomsten er tatt med. Frisen under løvene viser hesten og løven med ett Dharmachakra i midten, og kanten av to dharmachakraer i profil.

Mottoet i bunnen hører til riksvåpenet. Med Devanagari-skrift står det: *Satyameva Jayate* सत्यमेव जयते (norsk "bare sannheten skal bringe seier"). Setningen er et sitat fra siste del av Upanishaden Mundaka, i hinduenes hellige vedaer.

Ashoka Chakra
-------------

**Ashoka Chakra** er et Dharmahjul med 24 spiler. Symbolet var i utbredt bruk under Maurya-dynastiets keiser Ashoka den store som regjerte 273-232 f. Kr. Chakra er et sanskrit ord som betyr syklus eller selvrepeterende prosess.

De 24 spilene representerer like mange dyder:

1. Kjærlighet
2. Mot
3. Tålmodighet
4. Fredsomhet
5. Vennlighet
6. Godhet
7. Trofasthet
8. Forsiktighet
9. Selvkontroll
10. Uselviskhet
11. Selvoppofrelse
12. Sannferdighet
13. Rett framferd
14. Rettferdighet
15. Tilgivelse
16. Overbærenhet
17. Beskjedenhet
18. Innlevelse
19. Medfølelse
20. Kunnskap om Gud
21. Visdom
22. Moral
23. Ærbødig Gudsfrykt
24. Håp, tro og tillit til Guds godhet.

Referanser
----------

1. ↑  Indias nasjonalemblem (på engelsk) Arkivert 29. april 2009 hos Wayback Machine.
2. ↑  Lov om bruk av Indias statsemblem 2005 Arkivert 19. mars 2013 hos Wayback Machine.

Eksterne lenker
---------------

* Bilder av den originale "Ashokas løvesøyle", bevart i Sarnath Museum - fra Columbia Universitys nettsider

| * v
* d
* r
Asiatiske riksvåpen |
| --- |
| Afghanistan  **·** Armenia  **·** Aserbajdsjan  **·** Bahrain  **·** Bangladesh  **·** Bhutan  **·** Brunei  **·** De forente arabiske emirater  **·** Filippinene  **·** Georgia  **·** India  **·** Indonesia  **·** Irak  **·** Iran  **·** Israel (Palestina)  **·** Japan  **·** Jemen  **·** Jordan  **·** Kambodsja  **·** Kasakhstan  **·** Folkerepublikken Kina (Hongkong  **·** Macao)  **·** Republikken Kina  **·** Kirgisistan  **·** Kuwait  **·** Kypros  **·** Laos  **·** Libanon  **·** Malaysia  **·** Maldivene  **·** Mongolia  **·** Myanmar  **·** Nepal  **·** Nord-Korea  **·** Oman  **·** Pakistan  **·** Qatar  **·** Russland  **·** Saudi-Arabia  **·** Singapore  **·** Sri Lanka  **·** Syria  **·** Sør-Korea  **·** Tadsjikistan  **·** Thailand  **·** Turkmenistan  **·** Tyrkia  **·** Usbekistan  **·** Vietnam  **·** Øst-Timor |

|  |  |
| --- | --- |
| Oppslagsverk/autoritetsdata | Store norske leksikon
 |